open-index/open-wikipedia-markdown huggingface dataset:
Нико Нестор

:*Ова е статија за пливачот. За револуционерот со истото име видете [[Нико Нестор (револуционер)]]*

**Нико Нестор**  (роден како **Никола Несторов**) (,  - ,  ) —  основоположник на македонското маратонско пливање и прв Македонец што го преплива Ла Манш. Тој бил предводник на славната генерација македонски пливачи маратонци заедно со Климе Савин, Атина Бојаџи и Дики Бојаџи кои ги поставиле основите на македонското маратонско пливање.

## Животопис
Нестор е роден на 19 јуни 1934 година во Струга. На републичките првенства освоил 14 титули, соборувајќи неколку републички рекорди во периодот од 1948 до 1967 година. 
На 19 август 1958 година година Нестор го остварил својот сон и станал првиот што го препливал Охридското Езеро од Св.Наум до неговата родна Струга. А една година подоцна, на 9 септември 1959 година, Нестор го направил и историскиот подвиг - станал првиот Македонец и првиот пливач од тогашна Југославија што го препливал каналот Ла Манш. 
Починал во Скопје на 26 февруари 2016 година.

## Наводи

Категорија:Луѓе од Струга
Категорија:Македонски пливачки маратонци
Неџми Мехмети

**Неџми Мехмети** (албански: *Nexhmi Mehmeti*, ,  - , ) бил македонски писател и новинар, еден од доајените на  новинарството на албански јазик  во Македонија.

## Животопис
Роден е како **Неџми Абдулаи** во Дебар во 1945 година. Основно и средно образование завршил во Дебар. Кратко време работел како учител, а потоа 30 години како новинар во Радио Дебар, каде од 2002 бил и директор на истото. Бил дописник на македонските весници на албански јазик „Флака“ и на „Рилиндја“ од Приштина. Пишувал поезија за возрасни.  Добитник е на значајни награди на фестивалот на „Денови на Македонското радио“. Има објавено  повеќе збирки-поезија. Тој е еден од основачите на дебарскиот литературен клуб каде бил и негов потпретседател. Учествувал е на повеќе поетски манифестации, меѓу  кои и на Струшките вечери на поезијата. Починал во Скопје на 4 јули 2005 година.

## Библиографија
* „Да ти кажам еден збор“.

## Наводи

Категорија:Македонски новинари
Категорија:Македонски поети
Категорија:Луѓе од Дебар
Категорија:Македонски Албанци
Шазим Мехмети

**Шазим Мехмети** (албански: *Shazim Mehmeti*; , ) — македонски поет, сликар, публицист и научник од албанска народност.

## Животопис
Мехмети е роден во гостиварското село Балин Дол  на 10 ноември 1958 година. Основно образование завршил во родното место, а гимназија во Гостивар. Тој е доктор на филолошки науки, докторант по технички науки во областа на градежништвото. Досега има остварено четири самостојни изложби. Живее во Гостивар, а работи како професор на Универзитетот во Тетово.

## Библиографија
Мехмети е автор на следниве изданија од областа на книжевноста, есеистиката и градежништвото.
* “Drejtpeshimi i humbur”, 1991
* “Shkallmimi i shtëpisë”, 1992
* “Varre dhe lumë”, 1993 
* “Kam frikë nga lehjet”, 1994
* “S’e besoj parajsën tënde”, 1995 
* “Tullaci dhe netët me hënë”, 1995 
* “Baladë për sedrën”, 1998
* “Lumenj që fluturojnë”, 1999
* “Zogj shpirti”, 2002 
* “Stinë e kafshës “, 2004
* “Tregime”, 2006 
* “Lumenjtë e dritës”, 2009
* “Pellgu i mësipërm i lumit Vardar”, 2009
* “Rrëfime nga anëtejana”, 2010
* “Ngrehina kadareane e ankthit në shtetin totalitar”, 2010
* “Jeta autentike dhe kulti i ngrehinës në prozën e Kadaresë”, 2011 
* “Nën pemën e natës”, 2011
* “Trandafili i bardhë (prej reje)”, 2012 
* “Dromcat e dritës”, 2013

Три негови кратки раскази се застапени во антологијата на македонскиот краток расказ, „*[[Џинџуџе во земјата на афионите]]*“ (Темплум, 2022).

## Наводи

## Надворешни врски
* Профил на Мехмети  на terminartors 

Категорија:Луѓе од Балин Дол
Категорија:Македонски поети
Категорија:Македонски сликари
Категорија:Македонски публицисти
Категорија:Македонски Албанци
Категорија:Југословенски поети
Категорија:Југословенски сликари
Категорија:Југословенски публицисти
Категорија:Југословенски Албанци
Роса Пауновска

**Роса Петкова Пауновска** (,  - , ) — македонски изведувач на народни песни.

## Животопис
Пауновска е родена во кумановското село Кокино во 1875 година. Таа била ќерка на познатиот кокински војвода Петко, доселен од соседното село Малотино. Не одела на училиште. Во својот живот никогаш не отпатувала подалеку
од Куманово, каде што обично одела во пазарните денови. Во нејзиниот репертоар се наоѓаат околу 250 народни песни од нејзиниот крај. Магнетофонски записи од нејзиното пеење се депонирани во Архивата на Институтот за фолклор „Марко Цепенков“ во Скопје, снимени од Симо Младеновски во 1969 година.

## Наводи

Категорија:Починати во Кокино
Категорија:Луѓе со потекло од Малотино
Категорија:Македонски пејачи
Категорија:Југословенски пејачи
Кумановско

Поимот *Кумановско* се употребува за приближно означување на местото на некој настан и значи дека се случило во околината на градот Куманово, т.е. место кое географски тежнее кон градот. Во зависност од административната поделба дефинирана со соодветна законска регулатива понекогаш се мисли на сите населени места кои потпаѓаат под управување на локалните власти во Општина Куманово, според оваа дефиниција во одредени периоди некои места потпаѓаат под Кумановско, но некогаш и не.

## Поврзано
* Кумановски села, според актуелната територијална поделба на Република Македонија.
Кечуани

**Кечуани**, **Кечуанци** или само како **Кечуа** е заеднички термин за неколку староседелски етнички групи во Јужна Америка чиј јазик е кечуанскиот јазик. Оваа етничка заедница живее во Перу, Боливија, Еквадор, Чиле и Аргентина.

Кечуаните во Еквадор се нарекуваат со локално име - кичва. Покрај нив, кечуаните имаат и други термини за себеидентификување како инги (во Колумбија), *рунакуна* или нуна.

Некои етнички кечуански заедници се:
* Инки
* Чанкаси (во Хуанкавелика)
* Хуанкаси (во Хунин)
* Кањариси (во Еквадор, го прифатиле јазикот од Инките)

## Галерија


File:QuechuaWoman.jpg|Кечианка со лами.
File:Kichwa Ecua 06.jpg|Кечуанка (кичва) од Еквадор.
File:Andean Man.jpg|Кечуанец од Перу.



## Поврзано

* Кечуански јазик
* Ајмари
* Ајмарски јазик

Категорија:Кечуани
Ајмари

**Ајмарите**, **Ајмарците** или само како **Ајмара** се староседелски народ во Јужна Америка во регионот на Андите. Ајмарите живеат во Боливија, Перу и Чиле и се околу два милиони. Тие живеат со векови во регионот познат порано како Империја на Инките, за да подоцна потпадне под шпанска колонија и денес да се населени во три различни држави. Ајмарите зборуваат ајмарски јазик, трет по големина службен јазик во Боливија.

## Поврзано
* Ајмарски јазик
* Кечуани
* Кечуански јазик

## Наводи

## Дополнителна литература

* Adelson, Laurie, and Arthur Tracht. *Aymara Weavings: Ceremonial Textiles of Colonial and 19th Century Bolivia*. [Washington, D.C.]: Smithsonian Institution Traveling Exhibition Service, 1983. ISBN 0-86528-022-3 
* Buechler, Hans C. *The Masked Media: Aymara Fiestas and Social Interaction in the Bolivian Highlands*. Approaches to semiotics, 59. The Hague: Mouton, 1980. ISBN 90-279-7777-1 
* Buechler, Hans C., and Judith-Maria Buechler. *The Bolivian Aymara*. Case studies in cultural anthropology. New York: Holt, Rinehart and Winston, 1971. ISBN 0-03-081380-8
* Carter, William E. *Aymara Communities and the Bolivian Agrarian Reform*. Gainesville: University of Florida Press, 1964. 
* Eagen, James. *The Aymara of South America*. First peoples. Minneapolis: Lerner Publications Co, 2002. ISBN 0-8225-4174-2
* Kolata, Alan L.  *[http://worldcatlibraries.org/wcpa/oclc/33012944?page=frame&url=http%3A%2F%2Fwww.loc.gov%2Fcatdir%2Fdescription%2Fwiley031%2F95020746.html&title=&linktype=digitalObject&detail= Valley of the Spirits: A Journey into the Lost Realm of the Aymara] *. New York: Wiley, 1996. ISBN 0-471-57507-0
* Lewellen, Ted C. *Peasants in Transition: The Changing Economy of the Peruvian Aymara : a General Systems Approach*. Boulder, Colo: Westview Press, 1978. ISBN 0-89158-076-X
* Orta, Andrew. *Catechizing Culture: Missionaries, Aymara, and the "New Evangelism"*. New York: Columbia University Press, 2004. ISBN 0-231-13068-6
* Rivera Cusicanqui, Silvia. *Oppressed but Not Defeated: Peasant Struggles Among the Aymara and Qhechwa in Bolivia, 1900-1980*. Geneva: United Nations Research Institute for Social Development, 1987. 
* Tschopik, Harry. *The Aymara of Chucuito, Peru*. 1951. 


## Надворешни врски

* Страница за ајмарите на англиски. 
* Општество: есеј 
* НВО Чакана
Кралство Куско

**Кралството Куско** било мало кралство на Андите во Јужна Америка, денес Перу. Кралството на почетокот било град-држава основана од Инките во 12 век. Низ следните векови, или преку војна или преку мировни договори, кралството започнало да се проширува и се создала познатата Империја на Инките.

## Историја
thumb|100px|left|Кралството Куско.

Своите организирани цивилизациски почетоци Инките ги бележат во 12 век. Под водство на Манко Капак, тие создале мала град-држава Куско, денес во државата Перу во Јужна Америка. Во 1438 година, под водство на Сапа Инка Пачакутек започнал со проширување на територијата на кралството. Територијата што ја освоил денес се споредува со тринаесетте колонии кои ги создале САД во 1776 година. Таа територија ги опфаќала во голем дел Андите.

Подоцна, Пачакутек го реорганизирал кралството во империја позната како Тавантинсују. Новата империја била од федерален систем со Сапа Инка како водач на истата. Под него биле управителите на четирите покраини од кои била создадена империјата: Чинчасују, Антисују, Контисују и Коласују.

## Сапа Инки
thumb|right|100px|Манко Капак.

### Прва династија
Во историјата малку се знае за првата династија Сапа Инки. Нивното владеење започнало со Хурин и опсегот на владеење не се проширил надвор од границите на Кралството Куско. Нивното потекло е тесно сврзано со митското основање на Куско. Династијата била основана од Манко Капак, кој се сметал за син на богот на сонцето и негови наследници се: Синчи Рока, Локе Јупанки, Мајта Капак и Капак Јупанки. Како репутација на Сапа Инките, наредните владетели се именувале како „капак“ или *воен водач* и „синчи“ или *водач*. Како почеток на династијата се смета 1200 година.

### Втора династија
Втората династија владеела со Тавантинсују, и не е дел од управувачката структура на Кралството Куско.

## Користена литература
*  María Rostworowski. *Enciclopedia Temática del Perú: Incas*. Lima: El Comercio S.A., 2004.
*  Editorial Sol 90. *Historia Universal 5: América precolombina*. Barcelona, España, 2002.
*  Bushnell. *Peru, Ancient people and places*.
*  MacQuarrie, Kim. *The Last Days of the Incas.* Simon & Schuster, 2007. ISBN 978-0-7432-6049-7.

## Поврзано

* Империја на Инките
* Инки

Кралство Куско
Категорија:Поранешни кралства
Рене Зелвегер

**Рене Катлин Зелвегер** (роден 25 април 1969 г.) — американска глумица и продуцент.

Првата голема филмска улога Зелвегер ја добила во хорор продолжението *[[Тексашки масакр со моторна пила: Наредната генерација]]* (1994), а потоа привлекла пошироко внимание во спортската драма *[[Џери Магвајер]]* (1996). За изведбата во комедијата *[[Сестра Бети]]* (2000), таа била наградена со Златен глобус за најдобра глумица во мјузикл или комедија. Таа потоа глумела во романтичната комедија *[[Дневникот на Бриџит Џонс (филм)|Дневникот на Бриџит Џонс]]* (2001), улога за која добила номинации за Оскар и БАФТА за најдобра глумица. За изведбата во мјузиклот *[[Чикаго (филм)|Чикаго]]* (2002), таа по вторпат добила номинација за Оскар за најдобра глумица и по вторпат добила Златен глобус.

Таа добила Оскар, БАФТА награда и трет Златен глобус за најдобра споредна глумица за нејзината изведба во епската воена драма *[[Студена планина]]* (2003). Подоцна таа ја повторила улогата на Бриџит Џонс во продолжението *[[Бриџит Џонс: На ивица на разумот (филм)|Бриџит Џонс: На ивица на разумот]]* (2004), глумела во драмата *[[Пепелашко]]* (2005), и ја толкувала Беатрикс Потер во биографскиот филм *[[Госпоѓица Потер]]* (2006). Откако направила шестгодишна пауза во кариерата, Зелвегер се вратила успешно на филмското платно во 2016 година, играјќи ја повторно улогата на Бриџит Џонс во романтичната комедија Бебето на Бриџит Џонс.

## Филмографија

## Наводи

## Надворешни врски
* 
* Интервју со Зелвегер. 
* Интервју со Рене Зелвегер за филмот „Бриџит Џонс“ 
* Рене Зелевегер за „Нова во градот“

З
Категорија:Живи луѓе
Категорија:Родени во 1969 година
Категорија:Американски филмски глумци
Категорија:Добитници на Златен глобус
Дениз Ричардс

**Дениз Ли Ричардс** (англиски: *Denise Lee Richards*, родена на ) е американска глумица и поранешен модел. Таа станала позната во доцните 1990-те години, по појавата во филм каде нејзиниот сексибилитет доаѓал до израз. Исто така, покрај филмовите, таа има свое шоу  *[[Denise Richards: It's Complicated]]*.

## Наводи

## Надворешни врски

* Официјална страница за Дениз Ричардс 
* 
* Интервју за DealMemo.com  
* Интервју со Дениз Ричардс  
* Дениз Ричардс на eonline.com

Р
Категорија:Живи луѓе
Категорија:Американски филмски глумци
Лика Стојанова Беровска

**Лика Стојанова Беровска**, (Струга, 1885 -  Струга, 1955) — македонска револуционерка која учествувала во Илинденското востание и во НОВ на Македонија.

## Животопис
лево|мини|191x191пкс|Изгледот на Илинденската споменица, чиј носител е Лика Беровска.
Лика била учесник во Илинденското востание, а од 1941 година била дел од НОД. Во нејзиниот дом во Струга биле одржувани состаноци на незаконски дејци, биле собирани лекови и лекувани ранети борци. Била активен курир меѓу окупираниот и ослободениот дел во Западна Македонија во текот на НОБ. Успешно ја извршувала како курир меѓу окупираниот дел на Македонија и слободната територија во Западна Македонија. Носител е на Илинденска споменица и добитник на Орден за заслуга за народ од III степен.

## Извори
* Личности од Македонија, П.Карајанов, Скопје, 2002

## Наводи

Категорија:Македонски револуционери
Категорија:Луѓе од Струга
Категорија:Учесници во Илинденското востание
Категорија:Дејци на МРО
Категорија:Носители на Илинденска споменица
Категорија:Учесници во НОБ
Категорија:Жени во НОБ
Планинско езеро

Под планински езера се третираат сите езера чие езерско ниво се наоѓа на височина од над 1000 метри. Според висинска распределба планинските езера се наоѓаат од најниското езеро Локув на планината Дешат на височина од 1565 метри, до највисокото езеро Голем Кораб на планината Кораб на височина од 2470 метри. Најголема концетрација се наоѓа на височина помеѓу 1750 и 2200 метри.

## Поделба
Планинските езера се делат на:
* природни езера и
* вештачки езера.

## Природни езера
Природните езера може да бидат:

**Леднички ерозивни планински езера** - Се формираат преиздлабените делови на цирковите, од каде тргнувале некогашните планински мразулци. Овие езера уште се нарекуваат “планински очи”. Вакви езера има на планините: Шар Планина, Кораб, Дешат, Јабланица, Стогово, Јакупица и други.

**Карстни ерозивни планински езера**:

* **Периодични** - Се формираат во карстните планински предели. Тие имаат вода во своите базени само во влажните периоди. Вакви езера се среќаваат во карстните терени на планината Бистра и на други места.
* **Пештерски** - Најчесто се јавуваат во пештерските сифони. По површина овие езера се мали. Се среќаваат во пештерата Алилица на планината Бистра, на планината Крчин и на други места.

**Еолски ерозивни планински езера** - Се формираат во длабнатините кои ги формираат силните планински ветрови. По површина овие езера се мали и имаат вода само после поројни дождови или за време на топењето на снеговите. Вакви езера се среќаваат на повисоките делови на планините: Шар Планина, Кораб, Бистра и други.

## Вештачки езера
Вештачките езера може да бидат

**Акумулативни планински езера**:

**Моренски** - Се јавуваат во вдлабнатините на ледничкиот наносен материјал. Вакви езера се среќаваат на планините: Шар Планина, Кораб, Дешат, Стогово ина други места.

**Валовски** - Се јавуваат во терминалните базени зад челните морени со кои се преградени валовите на исчезнатите мразалници. Вакви езера се јавуваат на планините: Шар Планина (Боговинското езеро), Кораб (двете езера во месноста Кобилино поле) и на Дешат (Северното и Јужното Требишко езеро).

**Комбинирано - циркно - морески:**

Се јавуваат на повеќе места на планинските делови, кои за време на плестоцен биле зафатени со планинска глацијација. Вакви езера се Големото Пелистерско Езеро и други.

Планински
Дургут Едиповски

**Дургут Едиповски** (Кратово,  - Скопје, ) ―
македонски висок функционер и општественик.

## Животопис
Едиповски е роден во Кратово на 17 октомври 1937 година. Станал член на СКМ во 1959 година. Дипломирал на Економскиот факултет во Скопје во 1961 и работел како референт и советник за градежно занаетчиство во регионалната Стопанска комора на Град Скопје од 1961 до 1965 година. Подоцна бил помошник секретар и заменик секретар на Стопанската комора на Македонија, секретар на секретаријатот за индустрија и рударство при Стопанската комора на Македонија, член на Економскиот совет на Собранието на СРМ, член на Извршниот совет на Собранието на СРМ и републички секретар за општостопански работи и пазар во два мандата од 28 април 1976 до 24 април 1986 година. Исто така, бил пратеник во Собранието на народите на Собранието на СФРЈ, делегат и потпретседател на Собранието на СРМ од 1986 до 1991 година и претседател на Управниот одбор на Републичкиот фонд за кредитирање на побрзиот развиток на недоволно развиените краишта. Бил и министер за трговија. Починал на 21 април 1991 година во Скопје.

## Наводи

Категорија:Политичари од Кратово
Категорија:Починати во Скопје
Категорија:Македонски општественици
Категорија:Македонски пратеници
Категорија:Југословенски општественици
Категорија:Југословенски пратеници
Категорија:Апсолвенти на Економскиот факултет - Скопје
Категорија:Политичари на СКМ
Минато определено несвршено време во македонскиот јазик

**Минатото определено несвршено време** (*МОНВ*) во македонскиот јазик или познато и како **имперфект** е граматичко време кое македонскиот јазик го користи за искажување на минато засведочено дејство. Ова време се образува со шест различни наставки за личните заменки и за трите глаголски групи.

## Образување

Минатото определено несвршено време се образува со додавање на наставки на соодветното лице. Наставките се додаваат на основната самогласка а кај глаголите од **а**-глаголска група и на основната самогласка е кај глаголите од **е** и **и** глаголска група. Наставките кои се користат за образување на ова време се:

Следува табеларен приказ на промената на три глаголи од трите глаголски групи во минато определено несвршено време:

Од самата промена на глаголите се гледа дека второто и третото лице еднина имаат иста наставка и дека основната самогласка кај глаголите од **и**-глаголска група преоѓа во е: *лови −> ловев*.
Наставката *-ја* се јавува кај глаголите од **е** и **и**-глаголска група на кои општиот глаголски дел им завршува на самогласка, па така имаме: *мие −> миеја, пее −> пееја* итн.

## Употреба

Минатото определно несвршено време се користи за искажување на засведочено дејство во одвивање или во траење. Ова значење се изкажува со формите од несрвшените глаголи.

Форми на минато определено несвршено време имаат и свршените глаголи (како на пример *винев, кажев*), но тие не се самостојни туку одат со сврзници како: *ако, да, ќе* и имаат други значења како на пример: услов, идност во минатото и слично.

Покрај основната употреба, ова време има и второстепени значења како:

* услов
* блага заповед
* повторливост или вообичаеност
* готовност

## Наводи

## Поврзано

* Минато определено несвршено време
* Граматика на македонскиот јазик
* Глаголи во македонскиот јазик
* Македонски јазик

## Надворешни врски
* Македонска граматика од Виктор Фридман. 
* Граматика на македонскиот литературен јазик  од Хорас Лант. 
* Македонска граматика  од Круме Кепески. 

Категорија:Глаголски времиња во македонскиот јазик
Сегашно време во македонскиот јазик

**Сегашното време во [[македонскиот јазик]]** или поретко наречено со латинскиот назив **презент** е граматичко време кое се користи за искажување на сегашни дејства. Формите на сегашното време се образуваат со додавање соодветни наставки на основната самогласка на глаголот.

## Образување

За образувањето на сегашното време во македонскиот јазик се користат пет различни наставки и една нулта наставка. Како општо правило, според лице и број, табелскиот приказ на наставките е следен:

Истите наставки се користат за сите глаголи од сите три глаголски групи. Така имаме:

Од промената на глаголите може да се види дека:
* формите за трето лице еднина немаат лична наставка, односно самото отсуство на наставката го означува лицето,
* има промена на основната самогласка во прво лице еднина кај глаголите од **е** и **и** глаголски групи, и имаме **а** наместо **е** и **и**,
* личната наставка за трето лице множина кај глаголите од е и и глаголските групи не се додава на основната самогласка, туку на општиот дел од глаголот.

Бидејќи во првото лице еднина основната самогласка и личната наставка се еднакви за сите глаголски групи, често во граматиките на македонскиот јазик се наведува *-ам* како наставка за ова лице додадена на општиот дел од глаголот.

Кај некои дијалекти има замена на глаголите од е-глаголска група во и-глаголска група, како на пример *бриши*, наместо *брише*, итн. Кај други дијалекти пак, често се додава гласот 'т' за трето лице едница, на пример: *тој работит* . Кај други пак, има бришење на гласот 'м' од наставката за прво лице, па имаме *јас работа* наместо *јас работам*.

## Употреба

Основното значење на сегашното време во македонскиот јазик е да означува дејство што се совпаѓа со времето на зборувањето - сегашноста. Ваквото значење се искажува со несвршени глаголи. Форми на сегашното време се образуваат и од свршени глаголи (пр. *дојдам, кажам*), но тие не означуваат вистинска сегашност и се несамостојни - се употребуваат со некои сврзници или честички како на пример *ако, да, дури да/не, додека да/не, ќе* и други. 
:пр: *Ако дојдам навреме, ќе излезам да се сретнеме.*

Покрај основното значење на времето, со сегашното време во македонскиот јазик може да се искаже и:

# минатост
# идност
# севременост или општовременост
# повторливост
# готовност
# истовременост со друго дејство

## Примери

Некои примери за формата на сегашното време:

;слуша

;пишува

;игра

;гради

;сади

;мами

;спие

;плете

;брише

## Наводи

## Поврзано

* Сегашно време
* Граматика на македонскиот јазик
* Глаголи во македонскиот јазик
* Македонски јазик

## Надворешни врски
* Македонска граматика од Виктор Фридман. 
* Граматика на македонскиот литературен јазик  од Хорас Лант. 
* Македонска граматика  од Круме Кепески. 

Категорија:Глаголски времиња во македонскиот јазик
Август (титула)

**Август** (лат.: Augustus = "величествен", "возвишен", или "почитуван") е староримска титула што за првпат на 16 јануари 27&nbsp;г. п.н.е., како когномен (прекар), од страна на Сенатот му била дадена на царот Гај Јулиј Цезар Октавијан и која потоа вообичаено им се давала на блиски роднини на царот. Женска форма на титулата е Августа.
[thumb|left|230px|Монета од периодот на царот [Диоклецијан - на десната страна се гледа титулата август]]
Иако употребата на когноменот *Август* воопштено се сфаќа само како начин за идентификување на царот Октавијан Август, ова донекаде е погрешно; всушност, тоа е најзначајниот назив поврзан со името на царот, иако не претставувал некаков вид на официјална законска титула сè до III век, кога на царскиот престол седнал Диоклецијан. Оттогаш називот станал повеќе формален, укажувајќи на единствен владетел на Империјата, во чии раце била концентрирана сета моќ.

Грчкиот еквивалент на титулата е sebastos, или хеленизирано augoustos. По падот на Империјата користењето на зборот не било невообичаено како име што им се давало на мажите во Европа кои имале аристократско потекло, особено во земјите на Светото Римско Царство.

## Поврзано
* Августа

## Наводи

Категорија:Римски титули
Категорија:Римско право
Цезар (титула)

**Цезар**  (лат.: Caesar, гер.: кајзер) е императорска титула која потекнува од когноменот на римскиот диктатор Јулиј Цезар . Неговата успешната воена и политичка кариера го претворила во херој на Стариот Рим и му дала ново значење на неговото име (титула).

Претворањето на називот *цезар* во титула траело речиси цел век - од смртта на Гај Јулиј Цезар во 44 година п.н.е. до 41 година, кога царот Клавдиј седнал на престолот. Почетокот кога овој назив од семеен добил официјален карактер се лоцира околу 68/69 г. п.н.е., односно во т.н. Година на четирите цара.

## Поврзано
* Јулиј Цезар

## Наводи

Категорија:Римски титули
Категорија:Титули
Когномен

**Когномен** (, од *co* = „заедно, со“ и *nomen* = „име“; множина: *cognomina*) е третиот дел од римските имиња.

Оригинално, називот *cognomina* започнал да се користи како прекар, но таквото значење го изгубил кога добил наследен карактер, односно се пренесувал семејно. Когноменот, односно прекарот, служел главно за разликување на поединците во античкиот период, односно како додавка на преноменот, а понекогаш се користел и за да се нагласи нечиј војсководачки успех.

Наспроти почесниот когномен, што го добивале успешните генерали, повеќето когномен во секојдневниот разговор во римско време се базирале на физички или лични одлики. На пример, *Rufus* значело "црвенокос" или *Scaevola* (Гај Муциј Сцевола) значeло "левучар".

Денес многу истакнати антички Римјани ги разликуваме само по нивниот прекар. На пример, Цицерон (лат.: *cicer* што значи *леблебија*) служи како скратено име за Марко Тулиј Цицерон, и Цезар за Гај Јулиј Цезар.

## Наводи

Категорија:Когномени
Категорија:Римски имиња
Егор Гајдар

мини|десно|Егор Гајдар
**Егор Тимурович Гајдар** (,  — ) бил руски економист и државник. Бил премиер на Руската Федерација во периодот од 15 јуни до 14 декември 1992.

Категорија:Руски економисти
Категорија:Руски политичари
Категорија:Апсолвенти на Московскиот државен универзитет
Категорија:Руски Евреи
Категорија:Погребани на Новодевичките гробишта
Минато определено свршено време во македонскиот јазик

**Минатото определно свршено време** (МОСВ), поретко: **[[аорист]]** — граматичко време со кое македонскиот јазик се служи да искаже минато, завршено и заокружено дејство. Со цел да се образува ова време, македонскиот јазик има развиено само четири различни наставки за соодветни лица и две нулти наставки.

## Образување

За образување на минатото определено свршено време, македонскиот јазик има развиено систем на наставки кои се додаваат на основниот глагол. Наставките кои се додаваат според лица се:

Со дадените наставки, сите глаголи од сите глаголски групи и подгрупи можат да се сменат по лица, па така имаме:

Од промената на глаголите во ова време се забележува дека:

* второто и третото лице во еднина се еднакви и без лична наставка;
* основната самогласка не се менува при промената по лице, освен во о-раздел од е-глаголската група, каде што наместо о се јавува е во второто и третото лице еднина;
* кај глаголите со раздел без основна самогласка личните наставки се додаваат на општиот дел од глаголот;
* Наставката -ја се јавува кај глаголите од и-група со и-раздел и кај глаголите од е-група со раздел без самогласка.

## Употреба

Основното значење на минатото определено свршено време е да се искаже заокружено и засведочено дејство, во присуство или со учество на оној што зборува во еден определен момент во минатото. Временскиот период што го опфаќа ова време може да биде сосема кус (пр: *Погледнав накај него.*), како и долг (пр: *Куќата ја изградија за шест месеци*).

За образување на ова време се употребуваат глаголи од свршен вид. Во поретки случаи, обично во народниот јазик, има и образување со несвршени глаголи, како на пример: *Три дни лежев болен. Една вечер спав надвор.*

Покрај основното значење, со ова време може да се означи и:

* идност
* услов
* современост

## Наводи

## Поврзано

* Минато определено свршено време
* Граматика на македонскиот јазик
* Глаголи во македонскиот јазик
* Македонски јазик

## Надворешни врски
* Македонска граматика од Виктор Фридман. 
* Граматика на македонскиот литературен јазик  од Хорас Лант. 
* Македонска граматика  од Круме Кепески. 

Категорија:Глаголски времиња во македонскиот јазик
Римски имиња

Граѓаните на Стариот Рим обично имале три имиња:
* 1 - личното име (PRAENōMEN), при што имало само 18 лични имиња;
* 2 - име на родот (NOMEN GENTīLE) кое го одредувало потеклото;
* 3 - прекар или когномен (COGNōMEN).

Кога се користеле заедно со името на родот и/или со прекарот, личните имиња се обележувале со точка: Marcus Tullius Cicero = M.Tullius Cicero.

Освен што го одредувале потеклото, имињата на родот однапред ја означувале и припадноста кон некој сталеж. На пример, членовите од родот Tullius му припаѓале на витешкиот сталеж и ниеден припадник од овој род не стигнал до државничка функција, сè до Цицерон. Од друга страна, Римјаните од родот Iulius, на кој му припаѓал славниот Цезар, однапред биле предодредени како патриции.

Прекарот се однесувал на огранок од родот или на воените заслуги. Некои Римјани ги определувале и двете работи, па покрај своето име ставале двоен прекар.

Поради малубројноста на имињата, често се случувало таткото и синот да се викаат потполно исто. Така, на пример, предмалку споменатото име Marcus Tullius Cicero му припаѓало и на таткото, славниот римски оратор, но и на неговиот син.

Жените ги добивале имињата според својот род. Ќерката на Цицерон се викала Tullia, жена му Terentia, а снаата Pomponia, што значи дека припаѓала на родот Помпејци.

## Наводи

Категорија:Римски имиња
Драган Шуплевски

**Драган Шуплевски** ( во  —  во ) — македонски диригент, композитор и универзитетски професор на Факултетот за музичка уметност во Скопје.

Тој е син на познатиот и признат музички педагог и диригент Трајко Шуплевски.

## Животопис

Мошне надарен уште како ученик го привлекува хорското диригирање, заради што станува и првиот диригент на Детскиот радиохор на Радио Скопје (1952-1954).

Дипломирал на Наставно-теорискиот отсек на Музичката академија во Белград во 1959 година.

Работел како наставник во Средното музичко училиште во Скопје во периодот 1960-1963, а потоа бил шеф на Музичката продукција на РТВ Скопје (1963-1966). До крајот на животот бил професор на Факултетот за музичка уметност во Скопје.

Бил раководител на речиси сите значајни хорски ансамбли во Македонија („Жикица Јовановиќ-Шпанац“, „Развигорче“, Женскиот младински хор „25 Мај“, „Мирче Ацев“, Хорот на МРТ). Со нив постигнал извонредни успеси, остварувајќи голем број студиски снимки со дела од македонски композитори.

Како композитор, своите творечки преокупации ги бара предимно во доменот на хорската музика, инспирирајќи се од ризницата на македонскиот музички фолклор.

Автор е на книгата „Уметноста на хорското пеење“ во 1999 година.

За неговата севкупна дејност одликуван е со „Орден заслуги за народ со сребрен венец”, „13-то ноемвриската награда на Скопје” и републичката награда „11 Октомври”.

## Наводи

Категорија:Македонски диригенти
Категорија:Македонски композитори
Категорија:Членови на СОКОМ
Категорија:Починати во Скопје
Доминат

**Доминат** е назив за автократски облик на владеење кое било востановено во Римското Царство од страна на Диоклецијан после кризата во III век и кој траел сè до падот на Царството.

Називот доминат е изведен од латинскиот збор *доминус* (= “господар“), кој првобитно се поврзувал за односот меѓу робот и неговиот сопственик. Тој назив пејоративно бил користен за некои цареви, почнувајќи од Јулиевците-Клавдијците, но не бил официјална титула. Некои цареви, како на пример Тибериј, искрено го преѕирале. Меѓутоа, во периодот на Диоклецијан оваа титула станала сосема вообичаена, па овој цар и се смета за основач на доминатот како систем на државна управа.

## Појавување
Првата фаза на уредување на царската власт, позната под името принципат, која ја карактеризирало формално постоење на сите поранешни републикански уставни институции и обичаи, завршила со кризата во III век (235-284 г.). Таа криза е завршена со стапувањето на прњстолот на царот Диоклецијан, кој улогата и положбата на римскиот цар ја изместил од формалната структура на старите републикански установи, што постоела во текот на првите три века на царството. Тој вовел нов систем на владеење на четворица, т.н. тетрархија. Исто така, тој ја отфрлил титулата принцепс и отворено го усвоил монархистичкото однесување кон државничките службеници и сите свои поданици.

Можеби позначајно од самата титула било усвојувањето на божествениот статус на царот, со соодветниот назив “божествен“ (дивус). Деификацијата (прогласувањето за божествено) првично била посмртна почест што римскиот Сенат му ја доделувал на починатиот цар. Подоцна царот, уште додека бил жив, почнал себеси да си го дава називот “божествен“, а тоа често го правел и за членовите на своето семејство.

Меѓутоа, историчарите на доцната антика негираат дека преминот од принципат на доминат претставувал некаков остар рез во историјата на Римското Царство. Всушност, тие сметаат дека се работело за постепена трансформација во рамките на реформата на Диоклецијан, која иако била значајна, претставувала само еден од елементите во таа преодна фаза.

## Наводи

Категорија:Римски титули
Едил

**Едил** (лат.> *aedilis* од *aedes*: зграда, куќа) е назив за виш службеник на градската управа во Римското Царство.

Секоја година се избирале по два плебејски (од 494 г. п.н.е.) и два курулски едили (од 367 г. п.н.е.) и тие биле помошници на народните трибуни и се грижеле за организирањето на јавните игри, за прехранувањето на населението, за одржувањето на јавните згради и патишта, за јавниот ред и морал, за управувањето со државните архиви итн.

Во периодот на царевите функцијата на едилот била ограничена, а во периодот на Диоклецијан едилите сосема исчезнуваат како функционери на градските магистрати.

Ознаки на функцијата биле:
* тога **praetexta** (тога со широка пурпурна лента)
* **Sella curulis** (столче на расклопување од слонова коска - само за курулските едили).

Оваа функција е еквивалент на старогрчката функција агораном.

## Наводи

Категорија:Римски титули
Римски диктатор

Во периодите кога римската држава, обично по продирањето на варварите, ќе се нашла во состојба на вонредна опасност (“криза“), Сенатот, исклучиво според критериумот на граѓански углед, именувал диктатор со неограничени овластувања. Диктаторот имал овластувања само додека траела опасноста и единствена задача му била со сите можни средства да ја отстрани опасноста од државата и повторно да ја воспостави нормалната состојба. Со престанокот на кризата и мандатот на диктаторот му престанувал, а тој се враќал на положбата што ја имал пред именувањето, додека врховната власт повторно ја преземал Сенатот.

Ако именуваниот диктатор и по престанувањето на опасноста (кризата), со злоупотреба на неограничените овластувања и заповедничката моќ, ги задржи таквите овластувања, тој станува тиранин, а неговата власт се нарекува тиранија.

Ако пак, за да ги задржи диктаторските овластувања и моќ, ја продолжува состојбата на вонредна опасност, предизвикувајќи кризи, тогаш неговата власт се нарекува терор, а тој станува терорист.

## Попис на римските диктатори
* 501 г. п.н.е. – Тит Ларциј
* Марко Фуриј Камил – пет мандати
* 458 г. п.н.е. – Луциј Квинциј Цинцинат, втор мандат 439 г. п.н.е.
* 342 г. п.н.е. – Марко Валериј Корво
* 333 г. п.н.е. – Публиј Корнелиј Руфин
* 324 г. п.н.е. – Луциј Папириј Курзор
* 315 г. п.н.е. – Квинт Фабиј Максим Рулијан
* 301 г. п.н.е. – Марко Валериј Корво, втор термин по Втората самнитска војна
* 292 г. п.н.е. – Апиј Клавдиј Цеко
* 285 г. п.н.е. – Апиј Клавдиј Цеко
* 249 г. п.н.е. – Ауло Атилиј Кајатин, по катастрофата кај Дрепан, за време на Првата пунска војна
* 221–219 г. п.н.е. – Квинт Фабиј Максим Кунктатор
* 217 г. п.н.е. – Квинт Фабиј Максим Кунктатор, за време на Втората пунска војна
* 216 г. п.н.е. – Марко Јуниј Пера и Марко Фабиј Бутео
* 203 г. п.н.е. – Публиј Сулпициј Галба Максим
* 82 г. п.н.е. до 80 г. п.н.е. – Луциј Корнелиј Сула - “Феликс“, "Dictator - rei publicae constituendae causa"
* 46 г. п.н.е. и 45/44 г. п.н.е. – Гај Јулиј Цезар, "Dictator - rei gerendae causa" & од 44 г. п.н.е. "Dictator perpetuus"

## Наводи


Категорија:Римски титули
Диктатор
Фовоов Проток

мини|десно|300п|Фовоовиот Проток (горе-десно) на карта на Стјуартовиот Остров.
мини|десно|250п|Протокот во ретко мирна состојба.
**Фовоов Проток** (; ) — проток кој го дели Стјуартовиот Остров од Јужниот Остров на Нов Зеланд. Долж северното крајбрежје на протокот се протегаат три големи залива: Те Ваевае, Орети и Тоетоес, каде што се наоѓа и гратчето Блаф. Преку протокот се сместени ненаселените Соландерови Острови, Стјуартовиот Остров и островот Руапуке. Протокот е долг околу 130&nbsp;м (од Руапуке до Малиот Соландеров Остров), и се проширува (од 14&nbsp;км кај Руапуке до 50&nbsp;км кај заливот Те Ваевае) и се продлабочува (од 20 до 120&nbsp;м) од исток кон запад. Фоовиот Проток е честопати бурен и опасен за пловидба, и постојат многу случаи на бродоломи и давења.

Првиот Европеец кој го открил протокот бил Овен Фолџер Смит, кој наишол на него во 1804&nbsp;г. Протокот го носи името на Џозеф Фово, тогашниот управник-намесник на Нов Јужен Велс.

## Галерија

The end of the South Island Road, Bluff.jpg|Меѓународен патоказ и протокот во Блаф
Dog Island New Zealand.jpg|Кучешкиот Остров во протокот
Maják na Waipapa Point - panoramio.jpg|Светилник на ’ртот Ваипапа
O F Smith Sketch of a strait 1804.tif|Скица на протокот од 1804 г.


## Наводи

## Надворешни врски

Категорија:Протоци во Нов Зеланд
Категорија:Саутленд
Категорија:Стјуартов Остров
Категорија:Крајбрежје на Нов Зеланд
Предминато време во македонскиот јазик

**Предминато време** (**плусквамперфект**) — едно од сложените глаголски форми со кои се служи македонскиот јазик. Самото име означува и покажува за какво граматичко време се работи, односно со ова време се означува минато дејство кое се случило пред друго минато дејство. Предминатото време се образува со сум конструкција и со глаголска л-форма.

## Образување
Формите на предминатото време во македонскиот јазик се образуваат со употреба на сум конструкцијата во минато определено несвршено време и со глаголската л-форма која најчесто е од свршен глагол. За полесен преглед на формите на глаголите следува табеларен приказ на три сменети глаголи по лица.

: - форма за женски род.

## Употреба

Ова сложено глаголско време означува дејство што се случило пред друго дејство во минатото.
:пр: *Кога ги побаравме, тие веќе беа изглегле од дома.*

Иако има и други значења надвор од основното значење, предминатото време во современиот македонски јазик има многу поограничена употреба во споредба со останатите македонски глаголски времиња и начински форми. Ова време го истиснуваат минатото неопределено или определено време и конструкциите со глаголска придавка, посебно кога се употребуваат без сопоставување со друго минато дејство. Така реченицата *Беше се облекол како за на свадба* може да се искаже и како *Беше облечен / се имаше облечено/ се облекол како за на свадба.*

## Наводи

## Поврзано

* Граматика на македонскиот јазик
* Глаголи во македонскиот јазик
* Македонски јазик

## Надворешни врски
* Македонска граматика од Виктор Фридман. 
* Граматика на македонскиот литературен јазик  од Хорас Лант. 
* Македонска граматика  од Круме Кепески. 

Категорија:Глаголски времиња во македонскиот јазик
Идно време во македонскиот јазик

**Идно време** — едно од сложените глаголски форми на македонскиот јазик и едно од неколкуте идни глаголски форми. Идното време во македонскиот јазик се користи за искажување на идно дејство, но исто така може да се искаже некое минато или сегашно дејство. Идното дејство во македонскиот јазик се образува со помош на честичката **ќе** и глаголот што се менува.

## Образување

Индото време во македонскиот јазик се образува со честичката **ќе** и со глаголот што се менува, каде честичката е пред глаголот. Глаголот ги зема соодветните форми од сегашното време.

Одречните форми на идното време се образуваат со прибавување на честичката **не** пред идното време.
:пр: *Јас не ќе играм фудбал.*

Ако се изразува поголема сигурност во вршењето или невршењето на идното дејство, тогаш се употребува конструкција од глаголот **има**, партикулата **да** и сегашното време.
:пр: *Утре има да одам на часови*! или *Утре нема да одам на часови!*

Кај некои дијалекти, особено северозападните  и западните, при изговор се случува спојување на честичката 'ќе' со глаголот, па така реченицата „Јас *ќе одам* во град“ може да се изговори како „Јас *ќ'одам* во град“.

## Употреба

Со идното време во македонскиот јазик се означува дејство кое се врши или се извршува по момемнтот на зборувањето.
:пр: *Марко ќе оди во Охрид.*

Поимот иднина може да се однесува не само на периодот по сегашноста, туку у на периодот по некој момент во минатото, како на пример во реченицата: *Пред една недела ми кажаа дека Марија ќе оди во Охрид*. Во овој пример се користи глаголската форма **ќе оди** и означува идност во однос на некое друго време, а не во однос на сегашноста.

Покрај стандардното и основно значење за идност, идното време се користи за искажување и на:

* минатост
* заповед
* претпоставка
* севременост
* повторливост
* услов
* можност

## Наводи

## Поврзано

* Идно време
* Граматика на македонскиот јазик
* Глаголи во македонскиот јазик
* Македонски јазик

## Надворешни врски
* Македонска граматика од Виктор Фридман. 
* Граматика на македонскиот литературен јазик  од Хорас Лант. 
* Македонска граматика  од Круме Кепески. 

Категорија:Глаголски времиња во македонскиот јазик
Минато-идно време во македонскиот јазик

**Минатото-идно време** — едно од сложените глаголски форми на македонскиот јазик. Ова време е конкретно по тоа што со него се искажува идно дејство, но од минат глаголски вид и идното дејство не се искажува во сегашноста. Ова време се формира со честичката **ќе** со кое се искажува идноста на времето и минато определено несвршено време на глаголот со кое се искажува минатиот глаголски вид.

## Образување

Минатото-идно време се образува со ставање на честичката **ќе** пред глаголот. Глаголот кој следи по честичката е во минато определено време, кој пак може да биде од свршен и несвршен вид, односно *минато определено свршено* и *минато определено несвршено време*.

Промената на глаголи од несвршен вид изгледа вака:

Промената на глаголи од свршен вид изгледа вака:

Одречните форми на минатото-идно време се образуваат со партикулата **не** (*не ќе викав*) или со глаголот нема во форма за трето лице еднина во минато определено несвршено време и да-конструкција (*немаше да викам, немаше да викаме*).

## Употреба

Минатото-идно време се користи за изразување на идност која не следува по моментот на зборувањето (сегашноста), туку по некој друг минат момент. Со други зборови, во моментот на соопштувањето на времето тоа е минато, а е идно во однос на друго минато дејство, бидејќи следува по него.

Ова време има слични значења со идното време. Неговото присуство посебно е забележливо во условните реченици за искажување нереален услов (пр: *Да знаев, ќе кажев*.) и во речениците во кои се набројуваат повторливи, последователни дејства што се случувале во минатото (пр: *Ќе земев сол, ќе турев во солта малку вода*...)

## Наводи

## Поврзано

* Граматика на македонскиот јазик
* Глаголи во македонскиот јазик
* Македонски јазик

## Надворешни врски
* Македонска граматика од Виктор Фридман. 
* Граматика на македонскиот литературен јазик  од Хорас Лант. 
* Македонска граматика  од Круме Кепески. 

Категорија:Глаголски времиња во македонскиот јазик
Идно прекажано време во македонскиот јазик

**Идно прекажано време** — едно од покарактеристичните особености на македонскиот глаголски систем. Идното прекажано време се користи за прекажување на одредено идно дејство. Ова време се образува со честичката **ќе** и минато неопределенио време на глаголот.

## Образување

Идното прекажано време се образува со употреба на честичката ќе и соодветната форма на глаголот од минато неопределено време.

:  - форма за женски род.

Од промената на глаголите се гледа дека во третото лице еднина и множина се испушта помошниот глагол и дека се зема несвршената л-форма кај оние глаголи  што имаат две л-форми.

Одречните форми се образуваат на два начина: со честичката **не** (*не ќе сум одел*) или со глаголот нема во **л-форма** од среден род и **да** конструкција (*немало да одам*, *немало да одиме* итн.)

## Употреба

Со идното прекажано време се искажуваат значењата што ги има идното и минатото-идно време, само во вид на прекажување. 
:пр: *Марко ќе одел на одмор со новиот автомобил*.

Формите на идното и минатото идно време се користат за директно кажување на засведочени дејства, а формите на идното прекажано време за незасведочени, па според тоа и прекажани дејства. Со идното прекажано време често се искажува личен став кон она  што се кажува.

## Наводи

## Поврзано

* Граматика на македонскиот јазик
* Глаголи во македонскиот јазик
* Македонски јазик

## Надворешни врски
* Македонска граматика од Виктор Фридман. 
* Граматика на македонскиот литературен јазик  од Хорас Лант. 
* Македонска граматика  од Круме Кепески. 

Категорија:Глаголски времиња во македонскиот јазик
Гамелан

**Гамелан** е музички ансамбл од Индонезија, типичен за островите Бали и Јава којшто содржи инструменти како металофон, ксилофон, тапани, гонг, бамбусова флејта, гудачки инструменти и жичени инструменти, а понекогаш може да содржи и вокали. 

Терминот се однесува повеќе на типот на ансамбл, отколку на самите изведувачи. Зборот доаѓа од "гамелс" на јазикот од Јава, што значи "удар", додека "ан" претставува придавка за множина.

Категорија:Индонезиски музички групи
Бела Кун

thumb|right|Бела Кун
**Бела Кун**, унгарски револуционер. Роден е во 1886 г., погубен во 1939 г.
Тој бил основач на комунистичката партија на Унгарија.

После февруарската револуција во Русија, револуционерното движење опфатило и некои други земји.

## Наводи

Категорија:Учесници во Руската граѓанска војна
Категорија:Родени во 1886 година
Категорија:Починати во 1938 година
Категорија:Починати во Москва
Walibi World

250px|десно|мини
250px|десно|мини|Goliath

**Walibi World** е еден од најголемите забавни паркови во Холандија. Паркот се наоѓа во Бидингхејзен (општина Дронтен) во холандската провинција Флеволанд. Порано бил наречен *Six Flags Holland*, *Walibi Flevo*, па дури и повеќе пред Flevohof Пред.

Под името на Flevohof паркот започнал како фарма парк каде урбана знаење може да направи за земјоделството. Кога раните Flevohof банкротираа девет години отиде во паркот беше преименуван Walibi Flevo. Овој парк беше во 1998 стекнати од Премиер Паркови и паркот промени во 2000 Шест знамиња во Холандија. Од 2005 е сегашното име е во употреба. Повеќето атракции, вклучувајќи луди железници и многу други „возбудливи возења“ се од шест Знамиња и Walibi Flevo период. Во последниве години во паркот се обидува да се претстави себеси како на семејството повеќе парк.

Walibi World има седум луди железници, вклучувајќи ја и најголемата, најдолгата и најбрзата во Бенелукс.

Категорија:Забавни паркови во Холандија
Skazi

**Skazi** е израелска психоделична транс група, формирана во 1998 година, со двајца членови: *Asher Swissa*
## Историја
Skazi (Ашер Свиса и Асаф Б-Бас) започна тренд на поставување на нивниот стил на софт псај-транс електро панк во 1998 година.
Првиот транс албум "Animal", беше издаден во септември 2000 година. Бидејќи претходно бил во локалната панк и хардкор сцена, Skazi прави комбинација на живи гитарски рифови и хардкор тек звуци. Додека музиката беше мешана со други псај-транс стилови, таа исто така беше почувствувана да се сподели со елементи на хард хаус и техно.

Skazi продуцираше четири компилации помеѓу 2001 и 2004 година ( "Zoo1", "Zoo2", "Zoo3" и "Most Wanted"). Skazi има направено многу соработки со други артисти.

Skazi главно настапува на големи псај-транс фестивали во земји како: Израел, Јапонија, Бразил, Мексико, Гватемала, Германија, Грција, Србија, Јужна Африка, Швајцарија, Холандија, Португалија, Австралија, Русија, Индија, Шпанија, Велика Британија, Бугарија, Италија, Унгарија, Данска, Шведска и други земји.
## Дискографија
* *Animal* (Shaffel Records, 2001)
* *Zoo1* (издаден октомври 2001)
* *Storm* (Shaffel Records, 2002)
* *Zoo2* (издаден јануари 2003)
* *Zoo3* (издаден јануари 2003)
* *Animal in Storm* (специјално изданиде, дупло цд)
* *Most Wanted* (издаден јануари 2003)
* *Total Anarchy* (издаден 29 јуни 2006)

## Надворешни врски
* Официјално мрежно место 
* Chemical Crew  - Издавачка куќа на Skazi.

Категорија:Електронска музика
Категорија:Електронски музичари
Категорија:Електронски музичари по жанр
Категорија:Транс музичари
Категорија:Транс музички групи